PTTEP โบรกฯแนะเก็งกำไรระยะสั้นตามราคาน้ำมันเพิ่มขึ้นเป้าหมาย 164 บาท
PTTEP โบรกฯแนะเก็งกำไรระยะสั้นตามราคาน้ำมันเพิ่มขึ้นเป้าหมาย 164 บาท
PTTEP โบรกฯแนะเก็งกำไรระยะสั้นตามราคาน้ำมันเพิ่มขึ้นเป้าหมาย 164 บาท
28 ส.ค. 2562

บล.ไอร่า ระบุในบทวิเคราะห์วันนี้(28 ส.ค.62) ว่า บริษัท ปตท. สำรวจและผลิตปิโตรเลียม จำกัด (มหาชน) หรือ PTTEP เก็งกำไรระยะสั้นตามราคาน้ำมัน ล่าสุดราคาน้ำมันดิบดูไบ อยู่ที่ 57 เหรียญสหรัฐฯต่อบาร์เรล เพิ่มขึ้น 1.75% หลังกลุ่มผู้ผลิตน้ำมันทั้ง OPEC และ Non OPEC ปรับลดกำลังการผลิต – ก.ค. อยู่ที่ 159% ซึ่งเป็นระดับสูงสุดในรอบปี จากก่อนหน้ามีมติต่ออายุมาตรการลดปริมาณผลิต จำนวน 1.2 ล้านบาร์เรลต่อวัน ถึง 31/3/63 และมีความเป็นไปได้ที่จะพิจารณาลดปริมาณผลิตเพิ่มขึ้น คาดช่วยให้ภาวะอุปทานส่วนเกินผ่อนคลายลง และส่งผลดีโดยตรงต่อ PTTEP ในระยะสั้น
ผลการดำเนินงานำตรมาส 2/62 มีกำไรสุทธิ 13,684 ล้านบาท เพิ่มขึ้น 9.7% เทียบไตรมาสก่อนหน้า และ 281% เทียบช่วงเดียวกันของปีก่อน ปัจจัยหลักมาจากผลประโยชน์ทางภาษี จากการแข็งค่าของค่าเงินบาท กำไรจากการป้องกันความเสี่ยงและกำไรพิเศษอื่น รวมประมาณ 1,360 ล้านบาท ในขณะที่ผลการดำเนินงานปกติดีขึ้น มีกำไรจากการดำเนินงาน (Operating Profit) เพิ่มขึ้น 7.8% เทียบไตรมาสก่อนหน้า และ 19% เทียบช่วงเดียวกันของปีก่อน และมี EBITDA margin โดดเด่นอยู่ที่ 74%
เข้าซื้อกิจการ Murphy Oil Corporation ประเทศมาเลเซีย เรียบร้อยเมื่อวันที่ 10/7/62 ซึ่งมีการลงทุนในธุรกิจสำรวจและผลิตปิโตรเลียม จำนวน 5 โครงการ เป็นโครงการที่ผลิตแล้ว 2 โครงการ เบื้องต้นคาดสร้าง EBITDA ให้ PTTEP ประมาณ 500 -600 M.USD หรือประมาณ 17,400 ล้านบาท คิดเป็น EBITDA growth ประมาณ 14%ต่อปีในช่วงปี’63 – 64 และคาดจะเพิ่มขึ้นอีกในช่วงปี’65 หลังโครงการ Sabah H ผลิตเต็มกำลัง
คาดเงินปันผลปี’62 เท่ากับ 5.92 บาทต่อหุ้น คิดเป็นผลตอบแทนจากเงินปันผล 4.4% ต่อปี แนะนำ “ซื้อลงทุน” ประเมินราคาเป้าหมาย 164 บาท